ศบค.ยอมรับ มีข้อกังวลโควิด-19 ระบาดระลอก 2 แต่ได้ติดตามสถานการณ์อย่างต่อเนื่อง และยืนยันตัดสินใจในมาตรการต่างๆ อย่างดีที่สุด
ศบค.ยอมรับ มีข้อกังวลโควิด-19 ระบาดระลอก 2 แต่ได้ติดตามสถานการณ์อย่างต่อเนื่อง และยืนยันตัดสินใจในมาตรการต่างๆ อย่างดีที่สุดนพ.ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. กล่าวถึงข้อห่วงใยของประชาชนกรณีการคลายล็อคมาตรการต่างๆ จะทำให้เกิดการแพร่ระบาดระลอก 2 หรือไม่ ซึ่งทาง ศบค. ก็มีข้อกังวลใจเช่นกัน จึงได้ติดตามสถานการณ์และนำชุดข้อมูลต่างๆ มาพิจารณากันอย่างต่อเนื่อง เพื่อให้ได้ผลดีที่สุด โดยยืนยันไม่ได้ละเลยและจะตัดสินใจในมาตรการต่างๆ ให้ดีที่สุด แต่ทั้งนี้ต้องได้รับความร่วมมือจากประชาชน จึงจะประสบความสำเร็จส่วนกรณีการเตรียมผ่อนคลายมาตรการระยะ 2 ให้สามารถถ่ายทำรายการโทรทัศน์ ได้ แต่ต้องไม่เกิน 5 คน และมีท้วงติงว่าในความเป็นจริงไม่สามารถปฏิบัติได้ เพราะต้องใช้ทีมงานจำนวนมากนั้น โฆษก ศบค.ชี้แจงว่า มาตรการดังกล่าวเป็นเพียงร่างเท่านั้น ยังไม่ใช่ข้อสรุป ซึ่งต้องพิจารณาข้อมูลเพิ่มเติม โดยสามารถเสนอแนะเหตุผลเข้ามายังศูนย์ ศบค.ได้ เพื่อจะได้นำไปประกอบการพิจารณาในที่ประชุม ศบค.ชุดใหญ่ทั้งนี้ขอบคุณประชาชนที่ร่วมกันดำเนินการตู้ปันสุข แบ่งปันสิ่งของเพื่อบรรเทาความเดือดร้อน โดยขอให้เว้นระยะห่างและดูแลความสะอาด เพื่อสุขภาพที่ดีของทุกคน ส่วนกรณีที่มีข่าวในเชิงลบ ก็ถือว่าเป็นเรื่องปกติที่อาจจะเกิดขึ้นได้